ไฟแนนซ์ทูเดย์
โดย...ช.ชดา
29 ต.ค. 2565

โดย...ช.ชดา
ผยง ศรีวณิช กรรมการผู้จัดการใหญ่ ธนาคารกรุงไทย สั่งเปิดโครงการตามรอยพ่อ ส่งต่อความช่วยเหลือ สู่ชาวนาไทย เปิดพื้นที่ว่างในสาขาทั่วประเทศให้ชาวนานำข้าวสารคุณภาพดีมาขายตรงให้กับผู้บริโภคในราคายุติธรรม และรณรงค์ให้พนักงานซื้อข้าวสารจากชาวนาคนละ 10 กิโลกรัม ส่วนเจ้าตัวซื้อไปกี่เกวียนขออุบเป็นความลับ
ธนาคารกรุงเทพ จัดแสดง นิทรรศการจิตรกรรมบัวหลวง โดยนำผลงานของศิลปินรางวัลจิตรกรรมบัวหลวง 124 ท่าน จำนวน 122 ภาพ และประติมากรรม 2 ชิ้น มาจัดแสดงเพื่อน้อมรำลึกในพระมหากรุณาธิคุณของพระบาทสมเด็จพระเจ้าอยู่หัว รัชกาลที่ 9  ที่มีต่อวงการศิลปกรรมไทย
นิทรรศการจัดที่ หอศิลป์สมเด็จพระนางเจ้าสิริกิติ์ พระบรมราชินีนาถ ถนนผ่านฟ้า กทม. ตั้งแต่วันที่ 3 ธ.ค. 2559-13 ม.ค. 2560  ช.ชดา แอบเห็นสูจิบัตรของงานแล้วขอบอกว่าแต่ละภาพงดงาม เป็นนิทรรศการที่พลาดแล้วจะเสียดาย
นายแบงก์นิ่งๆ กับข้อเรียกร้องของตำรวจสอบสวนกลางที่อยากให้แบงก์ติดสัญญาณจีพีเอสที่ถุงขนเงิน เพื่อให้เวลาโดนปล้นแล้วจะติดตามคืนง่ายขึ้น เพราะไม่แน่ใจว่าได้คุ้มเสียหรือไม่